संक्षेप करने के लिए दस्तावेज़: लेकिन उन्हें जल्दी ही अपनी ग़लती का एहसास हो गया. उनका दोस्त दूसरे कर्मचारियों की मौजूदगी में कॉलेज के दिनों की बातें शुरू कर देता, ये तो केवल शुरुआत थी.

राफ़टिस बताते हैं, "ये मेरे लिए बुरे सपने जैसा था. दोस्ती की वजह से अपनी मर्जी से काम पर आने जाने लगा था. उसने इतनी छूट ले ली थी, जो दूसरे कर्मचारी कभी नहीं ले सकते."

आख़िर में राफ़िटस ने अपने दोस्त को नौकरी से निकाल दिया. वे सलाह देते हैं, "अजनबी लोगों को मौका दीजिए. उन्हें संभालना आसान होता है और नौकरी से निकालना तो और भी आसान."

चाहे आप बॉस के तौर पर सोचें या फिर कर्मचारी के तौर पर, काम और दोस्ती को आपस में जोड़ने से नुकसान होने की आशंका है.

समाप्त

चाहे अपने दोस्त को नौकरी देने का फैसला हो या फिर दोस्त के यहां काम करने का फ़ैसला, आपको हर पहलू को आंकना चाहिए. बीबीसी कैपिटल में हर पखवाड़े आने वाले कॉलम करियर कोच ने इस मामले की पड़ताल की है.

क्या हैं ख़तरे?

नौकरी देने के एक ग़लत फ़ैसले से आपकी साख़ को ख़तरा होगा और आपके फ़ैसले पर सवाल भी उठेंगे. दोस्ती तो ख़त्म हो जाएगी. इसके साथ ही, पर्सनाल्टी में बदलाव भी होता है, ज़रूरी नहीं कि बदलाव हमेशा अच्छे के लिए हो.

डैलस स्थित लीडरशिप कंसल्टेंसी द परफैक्ट फिट संस्थापक नैनसी कीन ईमेल के ज़रिए बताती हैं, "क्या होगा जब आपका दोस्त काफी प्रतिस्पर्धी हो और वो आपसे बेहतर करना चाहता हो तो मुश्किलें शुरू हो सकती हैं. हालांकि हर कोई वहां तक नहीं पहुंचता."

कीन के मुताबिक किसी दोस्त की मदद करने की चाहत आपको कई मुश्किलों में डाल सकती है. अगर आपको दोस्त की मदद करनी और मित्रता भी कायम रखनी हो तो उनका रिफरेंस आप अपने दफ़्तर के एचआर विभाग के पास भेजिए.

कंपनियां और नियुक्ति करने वाले अधिकारी अपने कर्मचारियों से कई बार अनुशंसाएं मांगते भी हैं.

अगर आपकी कंपनी बहुत बड़ी हो या फिर वो एक्जीक्यूटिव सर्च फर्म हो, तो आपकी अनुशंसा के बाद भी आपके दोस्त को उस तरह की प्रक्रिया से गुज़रना होगा जो दूसरे प्रत्याशियों के लिए होंगी.

कीन कहती हैं, "अगर आपका दोस्त स्क्रीनिंग और इंटरव्यू के दौर में पास नहीं होता है, तो उसे नौकरी नहीं मिलेगी. आप ने अपने दोस्त की मदद की, लेकिन आप नियोक्ता नहीं हैं. ऐसे में अगर आपके दोस्त को नौकरी नहीं मिली तो वह आपसे नाराज़ नहीं होगा. अगर आपके दोस्त को नौकरी मिल गई और बाद में उसका प्रदर्शन ठीक नहीं रहता है, तो...\nसंक्षेप उसी भाषा में जिसमें दस्तावेज़ है:
जेसन राफ़टिस फ्लोरिडा में एक कार डीलरशिप में सेल्स मैनेजर थे, तब उन्होंने अपने विभाग में एक पुराने दोस्त को नौकरी देने का फैसला किया.